Kreds 57 Ferslev-Skibby

Generalforsamling d.26.september 2020

Referat

Referent: Poul H Seidler

Deltagere: hovedbestyrelsen, samt

Jens B. fra teater, Karen fra skytterne, Henrik fra Mountainbike

Britta fra Gymnastik

* Valg af dirigent

Jens Brogaard takkede for valget

Som konstaterede at indkaldelsen til GF er lovlig

* Valg af stemmetællere

Karen Brogård og Britta Isaksen

* Formandens beretning, herunder forelæggelse af revideret regnskab

Formanden fremlagde sin beretning.

Herunder:

Hovedbestyrelsens sammensætning.

Klubhusdagen d. 21.9.19 med indretning, rengøring og istandsættelse. Vi kan være stolte af vores klubhus, men det bruges for lidt. Vi så gerne, at det bliver brugt meget mere. Det er vigtigt, at bruge den elektroniske kalender bliver brugt til reservering af klubhuset.

10 okt. Deltog foreningen med et ”We Walk” arrangement i forbindelse med uge 39 eventen ”Gang i livet”

3.11. Prøvede vi som noget nyt at lave halloween, med Dorthe og Birthe M som tovholder. En rigtig fin og ”uhyggelig” dag.

28.12 juletræsfest, der var pænt besøgt.

I februar droppede vi den ellers årlige fastelavnsfest da der efterhånden er mange lignende tilbud i området, hvorfor vi fremover i stedet vil satse på et halloweenarrangement.

Ferslev skole: Kreds 57 sendte i samarbejde med andre brugere af gymnastiksalen et brev til kommunalpolitikerne med en efterlysning af visionerne for fremtidens brug af gymnastiksalen. Politikere fra Socialdemokratiet og SF hhv. Venstre deltog efterfølgende i møder, hvor brugen af salen blev drøfte. Der er umiddelbart nu lagt op til at bevare gymnastiksalen uanset hvad de resterende skolebygninger ender med at blive udlagt til.

Den planlagte GF i april ’20 blev udsat til i dag på grund af Covid 19

De frivillige ildsjæle i afdelingerne er alfa og omega. Ikke alle afdelinger kører lige god. nogle kører lidt på pumperne. Derfor sættes pris på nye initiativer. Tilblivelsen af Mountainbike tilbuddet hilses velkomment. En tak til bl.a. Erling I og Henrik for deres indsats. Hovedbestyrelsen støtter gerne med råd og anden støtte, hvor vi kan.

De grønne områder ser vi meget gerne som et kommende aktiv med nye muligheder.

Vi har en hjemmeside, hvor Jan skal have stor ros for at holde den opdateret. Det er afdelingernes eget ansvar, at der kommer noget på hjemmesiden.

I Hovedbestyrelsen arbejder vi med mange forskellige administrative opgaver med regler der skal følges.

* Som Hvidvaskningsregler i banken. I den forbindelse trak hovedbestyrelsesmedlem Lisa sig fra HB, da Lisa ikke ønskede at komme med nødvendige personlige oplysninger til Nordea bank.
* Indgive medlemstal til det offentlige
* lokale bookning
* Aktivitets tilskud
* Persondataforordningen
* Børneattester

Når vi ser frem mod ’20-’21:

Udfordringer med covid-19, herunder med regler for brug af klubhuset

Formentlig gode muligheder for at søge midler til udvikling af aktiviteter

Nogle tænker vi er en for lukket klub og vi fornemmer selv vi er for dårlige til at få nye frivillige ind. Er det noget vi bør arbejde mere med ?

Formanden udtrykte en særlig tank til alle de frivillige i afdelingerne, tak til Jan der samler materialet ind til hovedbestyrelsen, tak til HB.

Beretningen blev godkendt.

**Regnskab:**

Birthe Moberg fra HB fremlagde Hovedkassens regnskab

Hun fremhævede at reserverede penge fra tidligere år til betaling af skur nu er udbetalt.

Birthe gennemgik budget. Der er ikke brugt væsentlige udgifter. Det kører nogenlunde rundt.

Vi besluttede i HB at administrationsbidraget fra alle afdelinger til hovedkasse på 20 kr. pr medlem over 25 år blev i afdelingerne i år pga. covid-19 situationen.

Revisorerne har godkendt regnskabet.

Regnskabet blev godkendt.

* Afdelingernes beretning (herunder regnskaber og præsentation af afdelingsbestyrelser for det kommende år)

**Gymnastik.**

2018 194 medlemmer

2019 208 medlemmer

Der er et bredt og godt tilbud til forskellige aldersgrupper. Efter nogle faldende medlemstal har der været et stigende medlemstal, det seneste år.

Covid-19 har haft en neg. effekt på børneholdene. Naturtræning har kørt godt.

Arbejdsudvalget består af. Anders Bülow, Hanne Schneider og Erling Isaksen

**Skydning:**

En lille tilgang af nye skytter.

En stabil gruppe af voksne

Deltog i den landsdækkende skoleskydning med fire hold. I år stilles ikke op på grund af Covid 19.

Covid-19 medførte at der var ingen sæsonafslutning.

Økonomisk klarer afdelingen sig ok.

Hver tirsdag holdes åbnet for børneskydning.

Udvalgsbestyrelse:

Nyt medlem i Bestyrelsen Mickey Nielsen i stedet for Jacob Youden

**Teater:**

Formanden har sendt en skriftlig beretning til HB.

Herunder:

Et ønske om at ændre deres navn, hvorfor de nu hedder Hornsherred Dilettanterne

Afholdt årets stykke på produktionsskolen i Skibby d. 29. februar. For en fuld sal med 104 betalende og med amerikansk lotteri. Dagen efter med 39 tilskuere.

Der var god omtale på Face Book og god omtale i aviserne

Alle der var med sidste år vil gerne fortsætte, men på grund af covid-19 holdes der pause til 2021. Muligvis med afholdelse af revy i slutningen af marts på Produktionsskolen.

De er 15 medlemmer. Et godt overskud på grund af forestillingen.

Udvalgsbestyrelsen består af:

Lene Jensen (formand), Lene Larsen (sekretær) Lars Dam (næstformand), Christina Johnsen og Jens Brogaard Jensen

**Fodbold:**

Sidste år kom de ned på 1 hold.

Opstarten i foråret blev lukket ned pga. covid-19. De har derfor ligget stille ind til sommerferien. De er en lille flok, der træner hver onsdag og håber de kan starte op igen næste år.

Økonomien løber fint rundt, hvor de bruger det de har.

Udvalgsmedlemmer

Flemming og Mikkel Hede

**Petanque:**

Ingen fremlæggelse da de samtidig med Generalforsamlingen afholder den årlige klubdag

Udvalgsbestyrelse:

Kurt Petersen

Mikael Sjøgren

Keld H Loretzen

Niels Gram

Hans Jørgen Ludvig

**Volleyball:**

Deres formand har sendt en beretning der læses højt.

De er lidt for få.

De satser på endnu et aktivt år.

p.t. kun 10 – 11 spillere. De er ikke tilmeldt turnering på grund af få spillere.

og de vil bruge kræfter på at få nye spillere

Udvalgs bestyrelse: Helene

**Badminton:**

Et jævnt år

41 spillere inkl. bordtennisspillere.

Der er penge på kontoen da de ikke har holdt socialt arrangement pga. covid-19.

Nogle falder fra, men der kommer nye til.

Udvalg:

Henrik Skov Andersen

Carl Rasmussen

Kjeld Andersen (formand og kasserer)

* Indkomne forslag

Gennemgang af oplæg omkring de grønne områder omkring klubhuset. Med drøftelse af oplægget og yderligere bidrag til indhold og proces.

Deltagerne gik en runde i det grønne område og drøftede oplæg og kom med bidrag til fortsat udvikling

Der arbejdes videre med deltagernes bidrag i projektbeskrivelsen.

* Valg af bestyrelse (§ 7)

Til Hoved Bestyrelsen. Medlemmer af Hovedbestyrelsen Flemming og Poul er på valg og modtog genvalg.

Suppleanter: Erling og Anders B var på valg og modtog begge genvalg.

* Valg af revisorer (§ 9)

Henning Skov Andersen stillede op igen og blev genvalgt.

* Valg af fanebærer

Gert Nielsen modtog genvalg.

* Eventuelt

Formanden sluttede med tak til alle for et godt engagement og input undervejs og for en lidt alternativ udendørs Generalforsamling, Samt takkede dirigenten for god ro og orden.